કોંગ્રેસ અધ્યક્ષ રાહુલ ગાંધીએ સોમવારે (13 ઓગસ્ટ) કર્ણાટકના બીદરમાં જનસભા સંબોધી. અહીં તેમણે બે દિવસ પહેલા પ્રધાનમંત્રી નરેન્દ્ર મોદી દ્વારા IIT-બોમ્બેમાં આપેલા ભાષણ પર કટાક્ષ કર્યો. મોદીએ કહ્યું હતું કે, તેમણે વાંચ્યું એક વ્યક્તિ નાળામાંથી નીકળતા ગેસનો ઉપયોગ કરીને ચા બનાવતો હતો. તેઓ 10 ઓગસ્ટે વર્લ્ડ બાયોફ્યૂઅલ ડેના અવસર પર બોલી રહ્યા હતા. રાહુલે બીદરમાં કહ્યું, (મોદીએ) 2 કરોડ યુવાનોને રોજગારી આપવાની વાત કરી હતી. અને હવે કહે છે કે, પકોડા બનાવો, અમે તમને ગેસ નહીં આપીએ. ગેસને પણ તમારે ગટરમાંથી નીકાળીને કુકરમાં નાખવો પડશે.